શીર્ષક: કઠુઆ ગ્રાઉન્ડ રિપોર્ટ : બાળકીનાં સામુહિક બળાત્કાર કેસમાં એક વર્ષ પછી પરિવાર જુએ છે ન્યાયની રાહ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આટલું કહેતાં જ કઠુઆ જિલ્લાનાં રસાના ગામનાં આઠ વર્ષીય બકરવાળ દીકરીનાં માની આંખો ભરાઈ આવે છે અને તેઓ રડવાં લાગે છે.

તેઓ કહે છે "અમને આજે પણ ચોવીસ કલાક અમારી દીકરીની યાદ આવે છે. એ રમતાં રમતાં ઘરે આવતી અને કહેતી મા મને રોટી આપો. તેને ફળો પણ ગમતાં હતાં. તે એનાં પિતાને સંતરા, કેળા અને બિસ્કિટ લાવવાનું કહેતી." 

"એક વર્ષ થઈ ગયું તેને નથી જોઈ. રમતાં રમતાં એને ઉઠાવી ગયા અને બરહેમીથી મારી નાંખી એને. બહું ખરાબ કર્યુ દીકરી સાથે." 

બાળકીનાં માતા કહે છે, "મને નથી ખબર કે મને ન્યાય મળશે કે નહીં. તે કોઈ બીમારીથી મરી ગઈ હોત તો અમને આટલું દુખ ન થાત. ઉઠતાં-બેસતાં એનો ચહેરો નજર સામે આવે છે. મેં આજે પણ એનાં રમકડાં અને થોડાંક કપડાં સાચવીને રાખ્યા છે."  

કઠુઆ બળાત્કારનો ભોગ બનેલી દીકરીની ઢીંગલી હાથમાં લઈને તેઓ કહે છે "આ ઢીંગલી એણે જાતે કબાટમાં મુકી હતી પણ અમારી ઢીંગલી પોતે ચાલી ગઈ." 

અઠવાડિયા સુધી થયો હતો સામુહિક બળાત્કાર

ગત વર્ષે જાન્યુઆરીમાં જમ્મુના કઠુઆ જિલ્લામાં બકરવાળ સમુદાયની એક બાળકી પર સામુહિક બળાત્કાર ગુજારી એમની હત્યા કરી દેવામાં આવી હતી. 

પોલીસનાં કહ્યાં મુજબ આઠ વર્ષની એ બાળકીને દેવસ્થાન (પૂજાસ્થળ)માં કેદ રાખવામાં આવી અને અઠવાડિયા સુધી એના પર સામુહિક બળાત્કાર ગુજારવામાં આવ્યો. 

ત્યાં સુધી કે ગળુ દબાવીને મારી હત્યા કરી દેવામાં આવી એની થોડીક મિનિટ અગાઉ સુધી બળાત્કાર થતો રહ્યો અને પછી લાશ જંગલમાં ફેંકી દેવામાં આવી. આ કેસમાં ન્યાય માટે દેશભરમાં પ્રદર્શન થયા હતાં અને આંતરરાષ્ટ્રીય સ્તરે પણ પિડિતને ન્યાય અપાવવાની માગ ઉઠી હતી. 

તપાસ સંસ્થાએ આ મામલે માસ્ટર માઇન્ડ સાંઝી રામ અને એમના દીકરા વિશાલ કુમાર સહિત નવ લોકોની ધરપકડ કરી હતી.

આરોપીઓમાં એક પોલીસ હૅડ કૉન્સ્ટેબલ, બે એસપીઓ અને એક સબ-ઇન્સ્પેક્ટર પણ સામેલ છે. 

મે 2018માં સુપ્રીમ કોર્ટે કઠુઆ સામુહિક બળાત્કાર અને હત્યાનો કેસ પંજાબના પઠાણકોટમાં ટ્રાન્સફર કરી દીધો હતો. 

આ સમયે કેસની સુનાવણી સતત ચાલી રહી છે અને ક્રાઇમ બ્રાંચની ટીમે પોતાના સાક્ષીઓ અદાલતમાં રજૂ કર્યા છે. 

રસાના ગામમાં બીબીસી સાથેની વાતચીતમાં બાળકીનાં પિતાએ કહ્યું કે "વકીલ તો અમને કહે છે કે ન્યાય મળશે પણ ક્યારે મળશે એ નથી કહેતાં. મને પોતાને પણ ખબર નથી કે ન્યાય મળશે કે નહીં."

આ સમયે પીડિત પરિવારના બેઉ સભ્યો એકલા ગામમાં રહે છે. એમનાં અન્ય બે સંતાનો એમના સબંધીઓની પાસે છે. 

એમણે કહ્યું "મોટો દીકરો કાશ્મીરમા ભણે છે...